A growth model for quercus frainetto (Ten) in Greece
Authors: Σπύρογλου Γαβριήλ 
Published: September 2021

Ο γενικός στόχος αυτής της διατριβής ήταν να εισαχθεί η σύγχρονη τεχνογνωσία της τεχνολογίας των ατομικών προτύπων δέντρων ως ένα νέο εργαλείο για τη διαχείριση των δασών στην Ελλάδα. Συγκεκριμένα οι στόχοι αυτής της εργασίας ήταν: (1) Να μελετήσει την διεθνώς υπάρχουσα θεωρία ανάπτυξης προτύπων και να καθορίσει το κατάλληλο θεωρητικό πλαίσιο προτυποποίησης για τις συστάδες πλατύφυλλης δρυός. (2) Να αναπτύξει τα εξαρτώμενα από αποστάσεις ατομικά πρότυπα αύξησης και θνησιμότητας δέντρων για αμιγείς, ομήλικες πρεμνοφυείς συστάδες πλατύφυλλης δρυός και συστάδες υπό αναγωγή. (3) Να αναπτύξει πρότυπα μορφαρίθμου και μορφής κορμού, τα οποία θα χρησιμοποιηθούν για τους υπολογισμούς όγκου και την παραγωγή πινάκων κατάταξης προϊόντων των συστάδων πλατύφυλλης δρυός. (4) Να προσαρμόσει το λογισμικό “MOSES” σε έναν νέο πρωτότυπο για τα Ελληνικά δεδομένα προσομοιωτή δάσους ικανό να ποσοτικοποιεί και να προσομοιώνει συσταδικά χαρακτηριστικά και σχέσεις της αύξησης και τη δυναμική των φυσικών δασών πλατύφυλλης δρυός. Τα δεδομένα για αυτήν τη διατριβή προήλθαν από 18 μόνιμες πειραματικές επιφάνειες εγκατεστημένες σε ομήλικες συστάδες. Η ηλικία των συστάδων τη χρονική στιγμή της εγκατάστασης των επιφανειών κυμαινόταν από 16 έως 80 έτη. Δέκα τρεις από τις επιφάνειες ήταν εγκατεστημένες σε πρεμνοφυείς συστάδες ενώ πέντε απόαυτές σε σπερμοφυείς Η ανάπτυξη των ατομικών προτύπων αύξησης διαμέτρου και ύψους βασίστηκε στην παραδοχή ότι η εν δυνάμει αύξηση για ένα δεδομένο δέντρο μειώνεται από ένα αλλομετρικό πολλαπλασιαστή του λόγου της πράσινης κόμης ο οποίος αντιπροσωπεύει τις συνθήκες αύξησης του παρελθόντος και από ένα πολλαπλασιαστή ξυλοβρίθειας που αντιπροσωπεύει την τρέχουσα κατάσταση ανταγωνισμού. Για την πρόβλεψη του μελλοντικού μήκους κόμης, αναπτύχθηκε ένα δυναμικό πρότυπο μεταβολής ύψους κόμης. Ο υπολογισμός της περιοδικής υποχώρησης του ύψους στη βάση της ζωντανής κόμης έγινε σε εξάρτηση με το συνολικό ύψος του δέντρου, την αναλογία κόμης, το δείκτη ανταγωνισμού μετά από την απελευθέρωση κόμης και τη στηθιαία διάμετρο στην αρχή της κάθε αυξητικής περιόδου. Η αφετηρία για την ανάπτυξη ενός κατάλληλου προτύπου θνησιμότητας ήταν οατομικός προσδιορισμός της πιθανότητας θνησιμότητας δέντρων ως συνάρτηση των μεταβλητών μεγέθους των δέντρων, οι οποίες ήταν διαθέσιμες στο τέλος κάθεαυξητικής περιόδου. Η Αξιολόγηση των προτύπων πρέπει να γίνεται χρησιμοποιώντας μια διαδικασία αξιολόγησης η οποία θα χρησιμοποιεί “ανεξάρτητα” δεδομένα, δηλαδή δεδομένα που δεν χρησιμοποιήθηκαν για την παραμετροποίηση των προτύπων. Τρεις μόνιμες πειραματικές επιφάνειες για την πλατύφυλλη δρυ χρησιμοποιήθηκαν για την αξιολόγηση των προτύπων. Για τη μελέτη και ανάλυση των χειρισμών των συστάδων, αναπτύχθηκε ο DRYMOS 1.0, ένα λογισμικό προσομοίωσης μέσω υπολογιστή της μελέτης αντίδρασης αύξησης συστάδων πλατύφυλλης δρυός στις αραιώσεις. Ο DRYMOS είναι ένα παράγωγο πρόγραμμα λογισμικού του Αυστριακού προσομοιωτή δάσους MOSES. Ο στόχος αυτού του λογισμικού είναι να λειτουργήσει αμφίδρομα με το σύστημα των εξισώσεων και να απεικονιστεί η μελλοντική εξέλιξη του δάσους. Η αύξηση μπορεί να προβληθεί μέχρι 30 πενταετείς περιόδους. Ο χρήστης έχει την επιλογή να διαλέξει διάφορα δασοκομικά σενάρια χειρισμών και μέσω της προσομοίωσης να πάρει τα αντίστοιχα αποτελέσματα. Στο τέλος μιας περιόδου προσομοίωσης το πρόγραμμα μπορεί να παράγει συσταδικά διαγράμματα και πινακοποιημένα αποτελέσματα (πίνακες παραγωγής)